Muri iki gitondo ahagana saa tatu mu nyubako ikoreramo Ministeri y'urubyiruko na Ministeri ishinzwe gucyura impunzi no kurwanya ibiza, abakozi bikanze inkongi y'umuriro basohoka birukanka bajya hanze.
Dore nyirabayana ni aka kuma gateka icyayi
Iyi nkongi yikanzwe, yaba iturutse ku cyuma giteka icyayi bita Keto cyangwa caferiere gihiye ubwo cyari gicometse, kigaturika maze kigateza umwotsi mwinsi, bakikanga ko haba hahiye.
Nkuko twabitangarijwe n'umwe mu bakozi ba Ministeri y'urubyiruko, yatubwiye hatambutse abantu mu ma office basaba abantu gusohoka bavuga ko inzu ihiye maze abakozi bose birukanka bajya hanze.
Abakozi bose basohotse bahagarara hanze
Inzego z'umutekano zihise zihagera zisanga nta kibazo kidasanzwe cyabaye, uretse ako kuma gaturitse kashoboraga kuba kabyaye inkongi. Bityo abakozi basabwa gusubira mu kazi. Kuri ubu akazi kakomeje bisanzwe.
Andi mafoto